钦定古今图书集成/明伦汇编/闺媛典/第008卷 > 《杂诗三首》前人
## 钦定古今图书集成/明伦汇编/闺媛典/第008卷 > 《杂诗三首》前人

落叶惊秋妇，高砧促暝机。蜘蛛寻月度，萤火傍人飞。
清镜红埃入，孤灯绿焰微。怨啼能至晓，独自懒缝衣。
“妾家临渭北，春梦著辽西。何苦朝鲜郡，年年事鼓鼙。”
燕来红壁语，莺向绿窗啼。为许长相忆，阑干玉著齐闻道黄龙戍，频年不解兵。可怜闺里月，长在汉家营。
少妇今春意，良人昨夜情。谁能将旗鼓，一为取龙城。